Diari Oficial de la Generalitat Valenciana


Sumari del DOGV 4965, del 14-03-2005 (2005/2528)

ORDRE de 23 de febrer de 2005, de la Conselleria de Territori i Habitatge, per la qual es fa pública la línia de subvenció i l'import global màxim de les ajudes previstes en l'Ordre de 12 de novembre de 2004, per la qual es convoquen ajudes al finançament de les despeses corrents de funcionament i divulgació de les entitats declarades agents col·laboradors de la Xarxa d'Oficines d'Infohabitatge Solidari per a l'exercici 2005.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/2528


Data del document
:   23-02-2005

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * societat sense fins de lucre
    * oficina d'informació
    * habitatge social
    * suport econòmic
    * administració local

ORDRE de 23 de febrer de 2005, de la Conselleria de Territori i Habitatge, per la qual es fa pública la línia de subvenció i l'import global màxim de les ajudes previstes en l'Ordre de 12 de novembre de 2004, per la qual es convoquen ajudes al finançament de les despeses corrents de funcionament i divulgació de les entitats declarades agents col·laboradors de la Xarxa d'Oficines d'Infohabitatge Solidari per a l'exercici 2005. [2005/X2528]
  
Amb data 29 de novembre de 2004 es va publicar en el Diari Oficial de la Generalitat Valenciana l'Ordre de 12 de novembre de 2004, de la Conselleria de Territori i Habitatge, per la qual es convoquen ajudes al finançament de les despeses corrents de funcionament i divulgació de les entitats declarades agents col·laboradors de la Xarxa d'Oficines d'Infohabitatge Solidari, per a l'exercici 2005.
  
L'article 1 de la referida ordre estableix que la dotació anual de la línia pressupostària serà la que figure en la corresponent llei de pressupostos i l'import global màxim destinat a la subvenció es farà públic mitjançant una ordre de la Conselleria de Territori i Habitatge.
  
Després de la publicació de la Llei de pressupostos de la Generalitat Valenciana per a l'exercici 2005, de 29 de desembre de 2004 (DOGV de 31 de desembre de 2004), i d'acord amb el que estableix l'article 47.11 del Text refós de la llei d'hisenda pública de la Generalitat Valenciana aprovat pel Decret legislatiu de 26 de juny de 1991, del Govern Valencià, que exigeix com contingut de les bases reguladores de les subvencions gestionades per la Generalitat Valenciana fixar l'import global màxim, com també la línia pressupostària, en l'exercici de les funcions que tinc atribuïdes,
  
ORDENE
  
Article 1
  
La quantia de les ajudes que poden concedir-se per a ajudes al finançament de les despeses corrents de funcionament i divulgació de les entitats declarades agents col·laboradors de la Xarxa d'Oficines d'Infohabitatge Solidari per a l'exercici 2005 que es preveuen en l'Ordre de 12 de novembre de la Conselleria de Territori i Habitatge es finançaran a càrrec del capítol IV de la secció 14, Conselleria de Territori i Habitatge; servei 02, Secretaria Autonòmica; centre gestor 02, Direcció General d'Habitatge i Projectes Urbans; programa 431.20; línia T4874000 denominada Xarxa Infohabitatge Solidari, amb un import global màxim de 350.350 euros.
  
Article 2
  
El règim de pagaments i justificacions de les ajudes es realitzaran en els termes establits en l'Ordre de 12 de novembre de 2004 (DOGV 4893, de 29 de novembre de 2004) i en les corresponents resolucions aprovatòries de concessió d'ajudes .
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 23 de febrer de 2005
  
El conseller de Territori i Habitatge,
  
RAFAEL BLASCO CASTANY